KURZUS: Közlekedésbiztonsági és környezetvédelmi diagnosztika

MODUL: Előadások

4. hét: Diagnosztika endoszkóp segítségével

| A lecke célja: Az endoszkóp alkalmazási lehetőségeinek megismerése a járműdiagnosztika területén.
Időszükséglet: A tananyag elsajátításához körülbelül 60 percre lesz szüksége.
Kulcsfogalmak:
endoszkóp merevszáras endoszkóp flexibilis endoszkóp
A korszerű járműmotorok működését bonyolult elektronikus, elektromechanikus és mechanikus (mechatronika) szabályzó, vezérlő egységek biztosítják.
Az elektronikusan irányított rendszereket elektronikus úton multiméterrel, oszcilloszkóppal, rendszer-teszterekkel lehet vizsgálni.
Vannak azonban olyan - többnyire mechanikus jellegű - hibák, amelyeket a fenti módszerekkel nem lehet felderíteni. Ilyenkor kell elővennünk a hagyományos méréstechnikát és a logikus hibakereső gondolkodást. Szerencsére a hagyományos (kompresszió-mérés, nyomásveszteség-mérés stb.) módszerek korszerű, az orvostudományban is használatos eszközzel, az endoszkópos technikával egészíthetők ki. A motor hengerterének hagyományos vizsgálatai tehát újabb hatékony lépéssel bővíthetők, egészíthetők ki.
Endoszkópok járműdiagnosztikai célra
Az ún. optikai üregvizsgálat, azaz az endoszkópos vizsgálat lényege az, hogy a szemünk elől elzárt térbe az endoszkóp szára végén található optikát bejuttatva, teljesen "körül tudunk nézni":
be tudunk nézni a szelepek mögé, láthatjuk pl. a lerakódásokat és beégéseket, megnézhetjük a hengerfalat: ellenőrizhetjük hónolás állapotát, repedéseket, behúzásokat vehetünk észre, felfedezhetjük a dugattyú felületén látható olvadási, szelepbeverődési nyomokat stb.
A műszaki endoszkópok főbb fajtái:
1. Merevszáras endoszkópok:
tükrös endoszkópok, forgatható, cserélhető tükörrel (1. ábra), fix prizmás endoszkópok, állítható prizmás endoszkópok (2. ábra).
Merevszáras endoszkópok
1. ábra
Állítható prizmás endoszkópok
2. ábra
2. Flexibilis endoszkópok (3. ábra):
fix objektíves, cserélhető objektíves, nem kitéríthető végződés, egy v. több irányba kitéríthető végződés (4. ábra).
Flexibilis endoszkópok
3. ábra
Egy v. több irányba kitéríthető végződés
4. ábra
Az endoszkópos rendszerek elemei (5. ábra):
endoszkóp, mint kettős optika (képalkotás + megvilágítás), üvegszálas fényvezeték, szabályozható fényforrás (elemes v. hálózati, halogén, xenon stb.), fényképezőgép vagy kamera, monitor, nyomtató, számítógép pl. képfelismerő szoftverrel.
Endoszkópos rendszer
5. ábra
Endoszkópos vizsgálati lehetőségek járműveken:
nehezen, vagy alig hozzáférhető helyek láthatóvá tétele (direkt vizsgálat), gyors, költségkímélő, roncsolás mentes szabadszemnél is jobban látható kép (kb. 10 - 20 x nagyítás) pl.: - karosszéria üregek motor, sebességváltó, differenciálmű, .... dobfék szerkezet alváz-, motorszám leolvasás tartálybelsők pl. üzemanyagtartály stb.

| Önellenőrző kérdések
1. Mi az optikai üregvizsgálat lényege?
| A zárt üregbe kapszulában kamerát juttatunk be, ezen keresztül "körül tudunk nézni".
| A szemünk elől elzárt térbe az endoszkóp szára végén található optikát bejuttatva, teljesen "körül tudunk nézni".
| Zárt üreget ultrahanggal tudunk vizsgálni.
2. Milyen fontos vizsgálatokat tudunk elvégezni endoszkóp segítségével?
| Be tudunk nézni a szelepek mögé, láthatjuk pl. a lerakódásokat és beégéseket.
| Meg tudjuk vizsgálni a fényszórókat.
| A gumiabroncsokat tudjuk vizsgálni.
3. Milyen fő fajtái vannak a műszaki endoszkópoknak?
| Mini, közepes és nagy méretű endoszkópok.
| Merevszáras endoszkópok és flexibilis endoszkópok.
| Széles és normál látószögű endoszkópok.
| Üvegszálas és fémoptikás endoszkópok.
4. Milyen fő fajtái vannak a merevszáras endoszkópoknak?
| Mini, közepes és nagy méretű endoszkópok.
| Tükrös endoszkópok, fix prizmás endoszkópok, állítható prizmás endoszkópok.
| Széles és normál látószögű endoszkópok.
| Üvegszálas és fémoptikás endoszkópok.
5. Milyen fő fajtái vannak a flexibilis endoszkópoknak?
| Mini, közepes és nagy méretű endoszkópok.
| Fix objektíves, cserélhető objektíves, nem kitéríthető végződésű, egy v. több irányba kitéríthető végződésű.
| Széles és normál látószögű endoszkópok.
| Üvegszálas és fémoptikás endoszkópok.
6. Milyen fő elemei vannak az endoszkópos rendszereknek?
| Normál és tartós elemek.
| Oszcilloszkóp és endométer.
| Endoszkóp, mint kettős optika (képalkotás + megvilágítás), üvegszálas fényvezeték, szabályozható fényforrás (elemes v. hálózati, halogén, xenon stb.), fényképezőgép vagy kamera.